એ વખતે કાળમુખી ટ્રકનું ટાયર ઝાંઝર ઉપરથી ફરી વળતા તેને ગંભીર ઈજા પહોંચી હતી. જ્યારે જાગૃતિબેન વશી અને ઝાંઝરની બહેનપણી માહીને પણ ઈજા પહોંચતા તમામને હોસ્પિટલમાં સારવાર અર્થે ખસેડાયા હતા. જ્યાં ફરજ ઉપરના ડોકટરે ઝાંઝરને મૃત જાહેર કરતા વશી પરિવારમાં શોકનું મોજુ ફરી વળ્યું હતું. ઝાંઝર એસજીએમ સિરોયા હાઇસ્કૂલમાં અભ્યાસ કરતી હતી. અકસ્માતની ઘટના બાદ ટ્રકચાલક પોતાની ટ્રક ઘટનાસ્થળે જ મુકી ફરાર થઈ ગયો હતો. આ ઘટનાની પ્રતિક જીતેન્દ્રભાઈ દેસાઈએ ટાઉન પોલીસ મથકમાં ટ્રકચાલક વિરૂદ્ધ ફરિયાદ નોંધાવતા પોલીસે આગળની તપાસ હાથ ધરી છે.